**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** การเข้าร่วมโครงการขจัดความหิวโหย (Zero Hunger Challenger : ZHC) ของประเทศไทย**สารัตถะ :** กษ. เสนอ ครม. พิจารณา ดังนี้1. เห็นชอบให้ประเทศไทยเข้าร่วมโครงการขจัดความหิวโหย (Zero Hunger Challenger : ZHC)โดยร่วมมือกับองค์การอาหารและการเกษตรแห่งสหประชาชาติ (Food and Agriculture Organization of the United Nations : FAO) อย่างใกล้ชิด2. มอบหมายให้ กษ. เป็นหน่วยงานรับผิดชอบหลักในการดำเนินงานโดยให้หน่วยงานต่างๆ ที่เกี่ยวข้องให้การสนับสนุน เพื่อขจัดความหิวโหยและการขาดแคลนอาหารให้บรรลุเป้าหมายภายใน พ.ศ. 25683. มอบหมายให้ สงป. สนับสนุนการจัดสรรงบประมาณเพื่อดำเนินการตามแผนงานให้บรรลุวัตถุประสงค์โดยมีรายละเอียดสรุปได้ ดังนี้1. โครงการขจัดความหิวโหย (Zero Hunger Challenger : ZHC) เป็นโครงการที่นาย Ban Ki – Moon เลขาธิการสหประชาชาติ เป็นผู้ริเริ่ม ในระหว่างการประชุมสหประชาชาติว่าด้วยการพัฒนาที่ยั่งยืน ค.ศ. 2012 โดยสำหรับภูมิภาคเอเชียและแปซิฟิกได้มีการเปิดตัวโครงการดังกล่าวในระหว่างการประชุมคณะกรรมการเศรษฐกิจและสังคมแห่งสหประชาชาติสำหรับเอเชียและแปซิฟิก (United Nations Economic and Social Commission for Asia and the Pacific : UNESCAP) ครั้งที่ 69 เมื่อเดือน เม.ย. 2556 ณ กรุงเทพมหานคร2. เพื่อเป็นการให้ความช่วยเหลือและสนับสนุนการดำเนินโครงการดังกล่าวสำหรับประเทศในภูมิภาคเอเชียและแปซิฟิก หน่วยงานต่างๆ ขององค์การสหประชาชาติ ได้แก่ FAO โครงการพัฒนาแห่งสหประชาชาติ (United Nations Development Programme : UNDP) และ UNESCAP ได้จัดทำกรอบแนวทางการดำเนินงานเพื่อการบรรลุเป้าหมายของโครงการในภูมิภาคเอเชียและแปซิฟิกที่เข้าร่วมโครงการขจัดความหิวโหย ได้แก่ ติมอร์ – เลสเต ซึ่งเป็นประเทศแรกที่เปิดตัวเข้าร่วมโครงการฯ โดยผูกพันที่จะจัดสรรงบประมาณ ร้อยละ 10 ของทุกปี เพื่อการบรรลุเป้าหมายของโครงการ นอกจากนี้ เมียนมา สาธารณรัฐประชาธิปไตยประชาชนลาว กัมพูชา เนปาล และเวียดนามได้ประกาศเข้าร่วมโครงการนี้แล้ว ในขณะที่กัมพูชา อินเดีย และศรีลังกา ยังอยู่ในกระบวนการจัดทำร่างแผนปฏิบัติการ ส่วนอินโดนีเซีย ปากีสถาน และฟิลิปปินส์ อยู่ระหว่างการพิจารณาเข้าร่วมโครงการดังกล่าว3. สำนักงาน FAO ประจำภูมิภาคเอเชียและแปซิฟิก ได้ขอให้ประเทศไทยพิจารณาเข้าร่วมโครงการขจัดความหิวโหย เช่นเดียวกับประเทศอื่นๆ โดยยินดีให้ความช่วยเหลือทางวิชาการ เช่น การจัดทำแผนปฏิบัติการระดับประเทศ นอกจากนี้ ในฐานะที่เป็นสมาชิกขององค์การสหประชาชาติและ FAO ประเทศไทยควรมีบทบาทหน้าที่และความรับผิดชอบในการร่วมกันขจัดความยากจนและความหิวโหยของโลก ซึ่งเป็นการดำเนินงานตามเป้าหมายที่ 2 (Zero Hunger) ของวาระการพัฒนาที่ยั่งยืน (Sustainable Development Goals) ซึ่งประเทศสมาชิกรวมทั้งประเทศไทยได้ให้การรับรอง เมื่อเดือน ก.ย. พ.ศ. 25584. นาย Jose Graziano da Silva ผู้อำนวยการใหญ่ FAO ได้กราบบังคมทูลสมเด็จพระเทพรัตนราชสุดาฯ สยามบรมราชกุมารี เป็นทูตพิเศษ (Special Ambassador) ในด้านขจัดความหิวโหย และได้ทรงตอบรับคำกราบบังคมทูลเชิญแล้ว5. **สาระสำคัญของโครงการฯ มีดังนี้** โครงการขจัดความหิวโหยเป็นโครงการที่มุ่งเน้นขจัดความหิวโหยไม่เพียงแต่ทางกายภาพเท่านั้น แต่หมายรวมถึงภาวะทุพโภชนาการหรือภาวะขาดสารอาหารที่จำเป็นต่อร่างกาย เช่น การขาดโปรตีนและอาหารที่ให้พลังงาน การขาดวิตามินและเกลือแร่ที่จำเป็นต่อการดำรงชีวิต โดยเฉพาะในกลุ่มคนยากจน เด็กและเยาวชนซึ่งเป็นอนาคตของชาติโครงการนี้มีเป้าหมาย 5 ประการ ที่จะต้องบรรลุให้ได้ภายใน พ.ศ. 2568 และมีกรอบแนวทางการดำเนินงานในภูมิภาคเอเชียและแปซิฟิก ดังนี้ 1) **เป้าหมายหลักของโครงการ** การเข้าถึงอาหารได้ร้อยละ 100 ตลอดทั้งปี**รายละเอียดของเป้าหมาย** 1) ประชาชนทุกคนสามารถเข้าถึงอาหารที่จำเป็นได้ตลอดเวลา ผ่านทางระบบการผลิตอาหารและการเกษตรที่ยั่งยืน 2) เน้นเรื่องโภชนาการ การตลาด การจ้างงานที่มีประสิทธิภาพและเป็นธรรม การคุ้มครองทางสังคม การป้องกันความเสี่ยงเรื่องการขาดแคลนอาหารและการให้ความช่วยเหลือด้านอาหาร 3) การเพิ่มผลผลิตของผู้ผลิตท้องถิ่นผ่านการตลาดที่มีระบบการจัดการอย่างดีและเป็นธรรม มีนโยบายการค้าทั้งระดับท้องถิ่น ระดับภูมิภาคและระหว่างประเทศ 4) มีการป้องกันการผันผวนของราคาอาหาร**กรอบแนวทางการดำเนินงานในภูมิภาคเอเชียและแปซิฟิก** 1) การทำการเกษตรและระบบอาหารอย่างยั่งยืน 2) สร้างความเข้มแข็งให้กับผู้ผลิตในท้องถิ่นรวมถึงเกษตรกรรายย่อยโดยสนับสนุนให้ใช้การปฏิบัติทางการเกษตรที่ดีและเหมาะสม 3) ป้องกันความผันผวนของราคาอาหารด้วยการดำเนินนโยบายทางการค้าการตลาดที่มีประสิทธิภาพ เปิดกว้างและยุติธรรม ทั้งในระดับท้องถิ่นภูมิภาค และระหว่างประเทศ 2) **เป้าหมายหลักของโครงการ** การหยุดภาวะแคระแกร็นในเด็กอายุต่ำกว่า 2 ปี**รายละเอียดของเป้าหมาย** 1) บรรลุเป้าหมายที่สามารถทำให้เด็กในระยะตั้งแต่ที่มารดาเริ่มตั้งครรภ์ไปจนถึงเด็กมีอายุครบ 2 ปี ได้รับอาหาร สารอาหารที่ครบถ้วนและเพียงพอโดยได้รับการสนับสนุนจากระบบดูแลสุขภาพที่คำนึงถึงเรื่องโภชนาการเป็นหลัก 2) ได้บริโภคน้ำสะอาด 3) มีการให้การศึกษาเกี่ยวกับโภชนาการเฉพาะด้าน รวมถึงการเพิ่มศักยภาพของสตรีเพื่อสนับสนุนโครงการเกี่ยวกับการโภชนาการที่ดีขึ้น**กรอบแนวทางการดำเนินงานในภูมิภาคเอเชียและแปซิฟิก** 1) ส่งเสริมให้ทารกดื่มนมมารดาจนถึง 2 ขวบ 2) ส่งเสริมการผลิตอาหารที่มีคุณค่าทางโภชนาการในท้องถิ่น 3) มีระบบน้ำประปาที่สะอาด 3) **เป้าหมายหลักของโครงการ** อาหารทั้งหมดมีความยั่งยืน**รายละเอียดของเป้าหมาย** 1) เกษตรกร ธุรกิจการเกษตร สหกรณ์ ภาครัฐ ภาคแรงงาน ภาคประชาสังคม สามารถตั้งมาตรฐานสำหรับระบบอาหารที่ยั่งยืนและตรวจสอบได้ 2) ส่งเสริมและให้รางวัลกับการเกษตรที่สามารถปรับตัวกับการเปลี่ยนแปลงของสภาพอากาศ 3) มีการจัดทำนโยบายที่เชื่อมโยงงานทุกด้านเข้าด้วยกัน (ด้านพลังงาน การใช้ประโยชน์จากที่ดิน น้ำ อากาศ) 4) มีการจัดการเรื่องธรรมาภิบาลการใช้ที่ดิน การประมง และป่าไม้อย่างเป็นธรรม**กรอบแนวทางการดำเนินงานในภูมิภาคเอเชียและแปซิฟิก** 1) ส่งเสริมแนวทางการทำเกษตรที่ยั่งยืนทนทานต่อการเปลี่ยนแปลงของสภาพภูมิอากาศ และคำนึงถึงสิ่งแวดล้อม 2) จัดทำนโยบายที่เกี่ยวข้องระหว่างสาขา (อาทิ ความมั่นคงอาหาร อุตสาหกรรม การค้า พลังงาน การใช้ที่ดิน น้ำ และการเปลี่ยนแปลงของสภาพภูมิอากาศ) ให้เป็นไปในทิศทางเดียวกัน โดยบูรณาการระบบการจัดการทรัพยากรธรรมชาติให้สอดคล้องกับการพัฒนาความยั่งยืนและคำนึงถึงระบบนิเวศที่มีความหลากหลายทางชีวภาพ 4) **เป้าหมายหลักของโครงการ** ผลผลิตและรายได้ของเกษตรกรรายย่อยเพิ่มขึ้นร้อยละ 100**รายละเอียดของเป้าหมาย** 1) การลดความยากจนและเพิ่มความอยู่ดีกินดีในชนบท ผ่านการส่งเสริมเรื่องงานที่มีคุณค่า การเพิ่มรายได้สำหรับเกษตรกรรายย่อย ชาวประมง ผู้เลี้ยงสัตว์ เกษตรกรรุ่นใหม่ องค์กรเกษตรกรชนพื้นเมือง 2) มีการสนับสนุนการทำวิจัยและสิ่งประดิษฐ์ด้านการเกษตร 3) ปรับปรุงการครอบครองที่ดิน การเข้าถึงทรัพยากรธรรมชาติ การลงทุนด้านการเกษตร และขบวนการผลิตมีความรับผิดชอบและสามารถตรวจสอบได้ 4) การพัฒนาตัวชี้วัดที่หลากหลายสำหรับความอยู่ดีกินดีและความสามารถในการปรับตัวของประชาชน**กรอบแนวทางการดำเนินงานในภูมิภาคเอเชียและแปซิฟิก** 1) การเจริญเติบโตของรายได้และผลผลิตของเกษตรกรรายย่อยเพิ่มขึ้นเป็น 2 เท่า ลดความยากจนและปรับปรุงความเป็นอยู่ของคนในชนบทผ่านการเพิ่มรายได้ให้กับผู้ประกอบการรายย่อย โดยนำหลักการบริหารจัดการที่ดิน ประมง และป่าไม้ อย่างรับผิดชอบในบริบทของความมั่นคงด้านอาหารมาประยุกต์ใช้ เพื่อหลีกเลี่ยงการยึดครองที่ดินและทรัพยากรอย่างไม่เป็นธรรม 2) สนับสนุนงานวิจัยที่ส่งเสริมการเกษตรและอาหาร สนับสนุนความมั่นคงอาหารและสิทธิในการเข้าถึงอาหาร 3) ส่งเสริมมาตรการที่สร้างความเข้มแข็งและลดความเสี่ยงจากภัยธรรมชาติรวมถึงปกป้องเกษตรกรรายย่อยที่ได้รับผลกระทบจากการเปลี่ยนแปลงของสภาพภูมิอากาศและภัยธรรมชาติอื่นๆ5) **เป้าหมายหลักของโครงการ** การลดจำนวนการสูญเสียอาหารให้เป็นศูนย์**รายละเอียดของเป้าหมาย** 1) ลดการสูญเสียอาหารในกระบวนการจัดเก็บและขนส่งให้เหลือน้อยที่สุดรวมถึงการทิ้งอาหารของผู้ประกอบการค้าปลีกและผู้บริโภค 2) ให้ความรู้แก่ผู้บริโภคเรื่องฉลากที่เหมาะสม โดยได้รับความร่วมมือจากผู้ผลิต ผู้ค้าปลีก ผู้บริโภค 3) มีการให้แรงจูงใจด้านการเงิน การใช้เทคโนโลยีในประเทศ และการปรับเปลี่ยนพฤติกรรมการบริโภคให้การสูญเสียอาหารเป็นศูนย์**กรอบแนวทางการดำเนินงานในภูมิภาคเอเชียและแปซิฟิก** ลดการสูญเสียและการทิ้งอาหารระหว่างการเก็บเกี่ยว การเก็บรักษา การขนส่ง การแปรรูป การขายปลีก และการบริโภคอาหารโดยผู้มีส่วนได้เสียทั้งหมด ซึ่งรวมถึงผู้ผลิต ผู้ขายส่ง และผู้บริโภค ต้องร่วมมือกันในการลดการสูญเสียและการทิ้งอาหาร**6) แนวทางการดำเนินงานของประเทศไทย** จะต้องจัดทำแผนปฏิบัติการในระดับประเทศที่สอดคล้องกับกรอบแนวทางการดำเนินงานของภูมิภาคเอเชียและแปซิฟิก ซึ่งเนื้อหาสาระสามารถยืดหยุ่นได้ตามสถานการณ์และความเหมาะสมของประเทศและไม่มีผลผูกพันทางกฎหมาย โดย FAO จะให้ความช่วยเหลือในการจัดทำแผนปฏิบัติการดังกล่าว และจำเป็นต้องได้รับความร่วมมือจากหลายหน่วยงานที่เกี่ยวข้อง เช่น สธ. ทส. ศธ. อก. มท. และภาคประชาสังคม เป็นต้น**มติ. ครม.** :เห็นชอบทั้ง 3 ข้อ ตามที่ กษ. เสนอ และให้ กษ. รับความเห็นของ กค. วท. อก. สศช. สคก. และ สงป. ไปพิจารณาดำเนินการต่อไปด้วย | **หน่วยงานที่รับผิดชอบ** : กษ. (สกต.)**ประโยชน์ที่ได้รับ :** ประชาชนทุกคนสามารถเข้าถึงอาหารที่จำเป็นได้ตลอดเวลาสร้างความเข้มแข็งให้กับผู้ผลิตในท้องถิ่นรวมถึงเกษตรกรรายย่อยส่งเสริมและให้รางวัลกับการเกษตรที่สามารถปรับตัวกับการเปลี่ยนแปลงของสภาพอากาศ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** ร่างกฎกระทรวงกำหนดให้ทางน้ำชลประทาน เป็นทางน้ำชลประทานที่จะเรียกเก็บค่าชลประทาน รวม 16 ฉบับ**สารัตถะ :** กษ. เสนอ ครม. พิจารณาให้ความเห็นชอบ ดังนี้ 1) ร่างกฎกระทรวงกำหนดให้ทางน้ำชลประทานคลองซอย 19 เป็นทางน้ำชลประทานที่จะเรียกเก็บค่าชลประทาน พ.ศ. .... 2) ร่างกฎกระทรวงกำหนดให้ทางน้ำชลประทานแม่น้ำป่าสัก เป็นทางน้ำชลประทานที่จะเรียกเก็บค่าชลประทาน พ.ศ. .... 3) ร่างกฎกระทรวงกำหนดให้ทางน้ำชลประทานอ่างเก็บน้ำหนองเหล่าหิน เป็นทางน้ำชลประทานที่จะเรียกเก็บค่าชลประทาน พ.ศ. .... 4) ร่างกฎกระทรวงกำหนดให้ทางน้ำชลประทานอ่างเก็บน้ำห้วยวังแดง เป็นทางน้ำชลประทานที่จะเรียกเก็บค่าชลประทาน พ.ศ. .... 5) ร่างกฎกระทรวงกำหนดให้ทางน้ำชลประทานคลองซอย 1 ขวา ของคลองส่งน้ำสายใหญ่ 1 ขวา เป็นทางน้ำชลประทานที่จะเรียกเก็บค่าชลประทาน พ.ศ. .... 6) ร่างกฎกระทรวงกำหนดให้ทางน้ำชลประทานอ่างเก็บน้ำกุดตาเพชร เป็นทางน้ำชลประทานที่จะเรียกเก็บค่าชลประทาน พ.ศ. .... 7) ร่างกฎกระทรวงกำหนดให้ทางน้ำชลประทานอ่างเก็บน้ำร่องน้ำซับ เป็นทางน้ำชลประทานที่จะเรียกเก็บค่าชลประทาน พ.ศ. .... 8) ร่างกฎกระทรวงกำหนดให้ทางน้ำชลประทานคลองส่งน้ำสายใหญ่ฝั่งขวาของแม่น้ำน่าน เป็นทางน้ำชลประทานที่จะเรียกเก็บค่าชลประทาน พ.ศ. .... 9) ร่างกฎกระทรวงกำหนดให้ทางน้ำชลประทานอ่างเก็บน้ำหนองกระทุ่ม เป็นทางน้ำชลประทานที่จะเรียกเก็บค่าชลประทาน พ.ศ. .... 10) ร่างกฎกระทรวงกำหนดให้ทางน้ำชลประทานอ่างเก็บน้ำห้วยคะคาง เป็นทางน้ำชลประทานที่จะเรียกเก็บค่าชลประทาน พ.ศ. .... 11) ร่างกฎกระทรวงกำหนดให้ทางน้ำชลประทานอ่างเก็บน้ำห้วยค้อ เป็นทางน้ำชลประทานที่จะเรียกเก็บค่าชลประทาน พ.ศ. .... 12) ร่างกฎกระทรวงกำหนดให้ทางน้ำชลประทานแม่น้ำท่าตะเภา เป็นทางน้ำชลประทานที่จะเรียกเก็บค่าชลประทาน พ.ศ. .... 13) ร่างกฎกระทรวงกำหนดให้ทางน้ำชลประทานอ่างเก็บน้ำแม่จอกหลวง เป็นทางน้ำชลประทานที่จะเรียกเก็บค่าชลประทาน พ.ศ. .... 14) ร่างกฎกระทรวงกำหนดให้ทางน้ำชลประทานอ่างเก็บน้ำสันหนอง เป็นทางน้ำชลประทานที่จะเรียกเก็บค่าชลประทาน พ.ศ. .... 15) ร่างกฎกระทรวงกำหนดให้ทางน้ำชลประทานอ่างเก็บน้ำห้วยโป่งจ้อ เป็นทางน้ำชลประทานที่จะเรียกเก็บค่าชลประทาน พ.ศ. .... และ 16) ร่างกฎกระทรวงกำหนดให้ทางน้ำชลประทานในเขตโครงการชลประทานสามชุก เป็นทางน้ำชลประทานที่จะเรียกเก็บค่าชลประทาน พ.ศ. ....รวม 16 ฉบับ ที่ สคก. ตรวจพิจารณาแล้ว โดยมีสาระสำคัญเป็นการกำหนดให้ทางน้ำชลประทานเป็นทางน้ำที่จะเรียกเก็บค่าชลประทานเพื่อให้เกิดการใช้ประโยชน์อย่างเต็มที่ และทำให้เกิดประโยชน์ในการควบคุมดูแลปริมาณน้ำได้อย่างมีประสิทธิภาพโดยมีรายละเอียดสรุปได้ ดังนี้1. กษ. ได้เสนอร่างกฎกระทรวงกำหนดให้ทางน้ำชลประทาน เป็นทางน้ำชลประทานที่จะเรียกเก็บค่าชลประทานรวม 16 ฉบับ มาเพื่อดำเนินการ2. ครม. ได้มีมติเมื่อวันที่ 20 พ.ย. 2550, 10 มิ.ย. 2551, 19 พ.ย. 2551, 25 ม.ค. 2552, 17 มี.ค. 2552, 30 มิ.ย. 2552, 12 ม.ค. 2553, และ 9 ก.พ. 2553 อนุมัติหลักการร่างกฎกระทรวงรวม 16 ฉบับ ตามที่ กษ. เสนอและให้ สคก. ตรวจพิจารณา แล้วดำเนินการต่อไปได้3. ครม. ได้มีมติเมื่อวันที่ 24 ม.ค. 2554, 22 ก.พ. 2554, 14 มี.ค. 2554, 15 พ.ย. 2554, 7 ก.พ. 2555 และ 3 ก.ย. 2556 เห็นชอบร่างกฎกระทรวงรวม 16 ฉบับ ที่ สคก. ตรวจพิจารณาแล้ว และให้ดำเนินการต่อไปได้4. สลค. ได้ส่งร่างกฎกระทรวงรวม 16 ฉบับ ตามข้อ 3. ให้ รมว.กษ. ลงนามเพื่อประกาศในราชกิจจานุเบกษา แต่โดยที่มีพระราชโองการแต่งตั้ง ครม. ชุดใหม่ สลค. จึงได้คืนเรื่องดังกล่าว รวม 16 ฉบับ ไปเพื่อให้ กษ. พิจารณาอีกครั้งหนึ่ง5. กษ. เสนอว่าได้พิจารณาร่างกฎกระทรวงทั้ง 16 ฉบับ ตามข้อ 4. แล้ว เห็นชอบด้วย โดยเห็นว่า การกำหนดให้ทางน้ำชลประทาน เป็นทางน้ำชลประทานที่เรียกเก็บค่าชลประทานทำให้เกิดประโยชน์ในการควบคุมดูแลปริมาณน้ำได้อย่างมีประสิทธิภาพ อีกทั้ง ทำให้ทราบถึงปริมาณของน้ำที่ขาดหายไปจากระบบการชลประทาน และการเรียกเก็บค่าชลประทานนั้นจะเป็นผลดีต่อการเงินและงบประมาณ โดยเงินที่เก็บได้จากผู้ใช้น้ำจากทางน้ำชลประทานเมื่อกฎกระทรวงมีผลบังคับใช้แล้ว จะนำเข้าทุนหมุนเวียนเพื่อการชลประทาน โดยใช้จ่ายเป็นค่าปรับปรุงบำรุงรักษาระบบการชลประทาน อันจะทำให้ใช้เงินงบประมาณในส่วนนี้น้อยลง จึงได้เสนอร่างกฎกระทรวงรวม 16 ฉบับดังกล่าว มาเพื่อดำเนินการ6. สาระสำคัญของร่างกฎกระทรวง

|  |  |
| --- | --- |
| **ร่างกฎกระทรวงที่กำหนดให้เป็นทางน้ำชลประทานที่จะเรียกเก็บค่าชลประทาน** | **บริเวณพื้นที่ที่กำหนด** |
| ร่างกฎกระทรวงตามข้อ 1) | คลองซอย 19 จังหวัดฉะเชิงเทรา |
| ร่างกฎกระทรวงตามข้อ 2) | แม่น้ำป่าสัก จังหวัดพระนครศรีอยุธยา จังหวัดลพบุรี ถึงจังหวัดสระบุรี |
| ร่างกฎกระทรวงตามข้อ 3) | อ่างเก็บน้ำหนองเหล่าหิน จังหวัดอุบลราชธานี |
| ร่างกฎกระทรวงตามข้อ 4) | อ่างเก็บน้ำห้วยวังแดง จังหวัดจังหวัดอุบลราชธานี |
| ร่างกฎกระทรวงตามข้อ 5) | คลองซอย 1 ขวา จังหวัดสุพรรณบุรี |
| ร่างกฎกระทรวงตามข้อ 6) | อ่างเก็บน้ำกุดตาเพชร จังหวัดลพบุรี |
| ร่างกฎกระทรวงตามข้อ 7) | อ่างเก็บน้ำร่องน้ำซับ จังหวัดอำนาจเจริญ |
| ร่างกฎกระทรวงตามข้อ 8) | คลองส่งน้ำสายใหญ่ฝั่งขวาของแม่น้ำน่าน จังหวัดพิษณุโลก ถึงจังหวัดพิจิตร |
| ร่างกฎกระทรวงตามข้อ 9) | อ่างเก็บน้ำหนองกระทุ่ม จังหวัดมหาสารคาม |
| ร่างกฎกระทรวงตามข้อ 10) | อ่างเก็บน้ำห้วยคะคาง จังหวัดมหาสารคาม |
| ร่างกฎกระทรวงตามข้อ 11) | อ่างเก็บน้ำห้วยค้อ จังหวัดมหาสารคาม |
| ร่างกฎกระทรวงตามข้อ 12) | แม่น้ำท่าตะเภา จังหวัดชุมพร |
| ร่างกฎกระทรวงตามข้อ 13) | อ่างเก็บน้ำแม่จอกหลวง จังหวัดเชียงใหม่ |
| ร่างกฎกระทรวงตามข้อ 14) | อ่างเก็บน้ำสันหนอง จังหวัดเชียงใหม่ |
| ร่างกฎกระทรวงตามข้อ 15) | อ่างเก็บน้ำห้วยโป่งจ้อ จังหวัดเชียงใหม่ |
| ร่างกฎกระทรวงตามข้อ 16) | คลองส่งน้ำสายใหญ่ฝั่งซ้าย จังหวัดสุพรรณบุรี |

**มติ ครม. :** เห็นชอบร่างกฎกระทรวงรวม 16 ฉบับดังกล่าว ที่ สคก. ตรวจพิจารณาแล้ว (หนังสือสำนักงานคณะกรรมการกฤษฎีกา ด่วนที่สุด ที่ นร 0907/186 ลงวันที่ 25 มีนาคม 2559) และให้ดำเนินการต่อไปได้ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อประโยชน์ในการควบคุมดูแลปริมาณน้ำได้อย่างมีประสิทธิภาพ อีกทั้งทำให้ทราบถึงปริมาณของน้ำที่ขาดหายไปจากระบบการชลประทาน**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 14/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 19**สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 19โดยมีรายละเอียดสรุปได้ ดังนี้1. **มติคณะรัฐมนตรี** เมื่อวันที่ 6 ตุลาคม 2558 รับทราบสถานการณ์น้ำ และให้กระทรวงเกษตรและสหกรณ์รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์ 2**. สถานการณ์น้ำ ณ วันที่ 28 มี.ค. 59**2.1 อ่างเก็บน้ำขนาดใหญ่ทั้งประเทศ มีน้ำใช้การได้ 11,140 ล้าน ลบ.ม. คิดเป็นร้อยละ 24 ของปริมาตรน้ำใช้การทั้งหมด2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 2,446 ล้าน ลบ.ม. คิดเป็นร้อยละ 13 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 3,286 ล้าน ลบ.ม. คิดเป็นร้อยละ 25 ของปริมาตรน้ำใช้การทั้งหมด .2.3 แหล่งน้ำอื่นของกระทรวงเกษตรฯ ณ วันที่ 23 มี.ค. 59- แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม.มีปริมาตรน้ำ 133.49 ล้าน ลบ.ม. คิดเป็นร้อยละ 37.87 ของความจุทั้งหมด- อ่างเก็บน้ำขนาดเล็ก ทั้งประเทศ จำนวน 4,789 แห่ง ความจุรวม 1,840.64 ล้าน ลบ.ม. มีปริมาตรน้ำ 969.72 ล้าน ลบ.ม. คิดเป็นร้อยละ 52.68 ของความจุทั้งหมด2.4 แหล่งน้ำที่ดำเนินการโดยกรมทรัพยากรน้ำ ณ วันที่ 24 มี.ค. 59 - โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้านลบ.ม. มีปริมาตรน้ำรวม 340.45 ล้าน ลบ.ม. คิดเป็นร้อยละ 29.32 ของความจุทั้งหมด2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 24 มี.ค. 59 - แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตรมีความจุ 1,037.39 ล้าน ลบ.ม. ปริมาณน้ำรวม 409.75 ล้าน ลบ.ม. คิดเป็นร้อยละ 39.50 ของความจุทั้งหมด3. **การจัดสรรน้ำ** - แผนการจัดสรรน้ำ ทั้งประเทศ 11,420 ล้าน ลบ.ม. โดยจัดสรรในลุ่มเจ้าพระยา 3,200 ลบ.ม.- ผลการจัดสรรน้ำ (ตั้งแต่ 1 พ.ย.58 – 27 มี.ค. 59) ทั้งประเทศใช้น้ำไปแล้ว 8,618 ล้าน ลบ.ม.คิดเป็นร้อยละ 75 ของแผน และลุ่มเจ้าพระยา ใช้น้ำไปแล้ว 2,476 ล้าน ลบ.ม. คิดเป็นร้อยละ 77 ของแผน 4. **การบริหารจัดการน้ำในลุ่มเจ้าพระยาช่วงฤดูแล้งปี 2558/59**- แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 28 มี.ค. – 3 เม.ษ. 59) เฉลี่ยวันละ 18.20 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.90 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.- ผลการระบายน้ำจากเขื่อน (ช่วงวันที่ 21 – 27 มี.ค. 59) เฉลี่ยวันละ 17.82 ล้าน ลบ.ม. แบ่งเป็นเพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.52 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.5. **สถานการณ์การเพาะปลูกข้าวในเขตชลประทานลุ่มน้ำเจ้าพระยา** ณ วันที่ 23 มี.ค. 591) พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ เก็บเกี่ยวเสร็จสิ้นแล้ว2) พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 58 จำนวน 1.76 ล้านไร่เก็บเกี่ยวเสร็จสิ้นแล้ว3) พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย. 58 – 23 มี.ค. 59 จำนวน 1.98 ล้านไร่ เก็บเกี่ยวแล้ว 1.59 ล้านไร่ เสียหาย 0.004 ล้านไร่**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** รายงานผลการดำเนินงานตามมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ครั้งที่ 2**สารัตถะ :** กษ.เสนอ ครม. รับทราบรายงานผลการดำเนินงานตามมาตรการช่วยเหลือเกษตรกรที่ได้รับผลกระทบจากภัยแล้งปี2558/59 ครั้งที่ 2โดยมีรายละเอียดสรุปได้ ดังนี้สรุปผลการดำเนินการโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ณ วันที่ 7 มี.ค. 59 ดังนี้1. **มาตรการส่งเสริมความรู้และการสนับสนุนปัจจัยการผลิตเพื่อลดรายจ่ายในครัวเรือน ดำเนินการในพื้นที่ลุ่มน้ำเจ้าพระยา 22 จังหวัด** สนับสนุนปัจจัยการผลิต 185,623 ราย (48%) และจัดจำหน่ายสินค้าอุปโภคบริโภค“ธงฟ้าสู้ภัยแล้ง” 285 ครั้ง (71%)2**. มาตรการชะลอหรือขยายระยะเวลาชำระหนี้ที่เกษตรกรมีภาระหนี้กับสถาบันการเงิน** 2.1 ยกเว้นค่าเช่าที่ดิน ลดดอกเบี้ยค่าเช่าซื้อที่ดินและขยายระยะเวลาการชำระหนี้ในเขตปฏิรูป 22,936 ราย วงเงิน 68.89 ล้านบาท2.2 ให้สินเชื่อเกษตรกรและประชาชน 120,660 ราย วงเงิน 5,826.36 ล้านบาท2.3 ขยายระยะเวลาชำระหนี้และพักชำระหนี้ 415,881 ราย วงเงิน 59,967.06 ล้านบาท3. **มาตรการจ้างงานเพื่อสร้างรายได้ให้แก่เกษตรกร** มีการจ้างงานแล้ว 327,722 ล้านบาท วงเงิน 2,481.57 ล้านบาท ( จ้างงานชลประทาน จ้างแรงงานเร่งด่วน และจ้างแรงงานจากเงินทดรองราชการของจังหวัด)4. **มาตรการเสนอโครงการตามความต้องการของชุมชนเพื่อบรรเทาผลกระทบภัยแล้ง**ระยะที่ 1 กรณีปลูกพืชใช้น้ำน้อย ดำเนินการแล้ว 152 โครงการ เบิกจ่ายแล้ว 91.92 ล้านบาทระยะที่ 2 สำนักงบประมาณอนุมัติเงินงวดแล้ว 3,050 โครงการ วงเงิน 1,541.799 ล้านบาท อยู่ระหว่างกลุ่มเกษตรกรเบิกจ่ายจาก ศบกต.5. **มาตรการเพิ่มประสิทธิภาพการใช้น้ำ** สร้างการรับรู้ผ่านสื่อ และส่งเสริมการปลูกข้าวโดยวิธีเปียกสลับแห้ง 100 แปลง6. **มาตรการเพิ่มปริมาณน้ำต้นทุน โดยกระทรวงเกษตรและสหกรณ์ กระทรวงทรัพยากรธรรมชาติและสิ่งแวดล้อม**6.1 การปฏิบัติการฝนหลวง เปิดปฏิบัติการฝนหลวง 7 ศูนย์ ขึ้นปฏิบัติการ (15 ก.พ. – 6 มี.ค.59) 39 เที่ยวบิน มีฝนตก 15 จังหวัด6.2 การพัฒนาแหล่งน้ำบาดาล ขุดเจาะบ่อบาดาลแล้ว 2,391 แห่ง6.3 โครงการแก้มลิง ดำเนินการเสร็จแล้ว 4 แห่ง7. **มาตรการเสริมสร้างสุขภาพและความปลอดภัยในชีวิตและทรัพย์สิน**7.1 การช่วยเหลือด้านการแพทย์และสาธารณสุข เฝ้าระวังโรคและภัยสุขภาพ แจ้งเตือนโรคที่เกิดจากอากาศร้อน และสั่งการให้ทุกจังหวัดที่ประสบภัยแล้ง สำรวจคุณภาพน้ำ จัดทำน้ำสะอาดให้เพียงพอ สำรองน้ำสำหรับสถานบริการให้เพียงพอ7.2 การป้องกันและปราบปรามอาชญากรรม จัดเจ้าหน้าที่ลงพื้นที่ จำนวน 40,790 ครั้ง8. **มาตรการสนับสนุนอื่นๆ** - ใช้จ่ายเงินทดรองราชการเชิงป้องกัน 125.26 ล้านบาท- แจกจ่ายน้ำอุปโภคบริโภค ของหน่วยงานต่างๆ ในพื้นที่ประกาศเขตการให้ความช่วยเหลือ จำนวน 68,892,400 ลิตร และน้ำเพื่อการเกษตร27,800 ลิตร- อบรมเพื่อเพิ่มผลิตภาพการผลิตของเกษตรกรที่ได้รับผลกระทบภัยแล้ง 177,789 ราย (81%)9. **การให้ความช่วยเหลืออื่นๆ** 9.1 แจกจ่ายน้ำอุปโภคบริโภค 6,245.34 ล้านลิตร น้ำเพื่อการเกษตร 1,602,572 ลบ.ม.9.2 สนับสนุนเสบียงสัตว์ จำนวน 421,645 ก.ก. เกษตรกร 1,599 ราย**มติ ครม. :** รับทราบรายงานผลการดำเนินงานตามมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 ครั้งที่ 2 ตามที่ กษ. เสนอ | **หน่วยงานที่รับผิดชอบ** : กษ. (ชป.)**ประโยชน์ที่ได้รับ :** การช่วยเหลือด้านการแพทย์และสาธารณสุข เฝ้าระวังโรคและภัยสุขภาพ แจ้งเตือนโรคที่เกิดจากอากาศร้อน และสั่งการให้ทุกจังหวัดที่ประสบภัยแล้ง สำรวจคุณภาพน้ำ จัดทำน้ำสะอาดให้เพียงพอ สำรองน้ำสำหรับสถานบริการให้เพียงพอ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** โครงการเพื่อการพัฒนาปี 2559 ของการประปาส่วนภูมิภาค**สารัตถะ :** มท. เสนอ ครม. พิจารณาให้ความเห็นชอบในการประปาส่วนภูมิภาค (กปภ.) ดำเนินโครงการเพื่อการพัฒนาปี 2559 จำนวน 6 โครงการ กรอบวงเงินลงทุน 2,457.948 ล้านบาท (ไม่รวมภาษีมูลค่าเพิ่ม) ประกอบด้วย 1. โครงการที่ขอรับเงินอุดหนุนร้อยละ 75 เงินรายได้ร้อยละ 25 จำนวน 4 โครงการ วงเงินลงทุนรวม 2,218.372 ล้านบาท ได้แก่1.1 โครงการก่อสร้างปรับปรุงขยาย จำนวน 1 โครงการ ได้แก่ กปภ. สาขาชัยภูมิ (บ้านเขว้า) วงเงินลงทุน 527.040 ล้านบาท1.2 โครงการก่อสร้างปรับปรุงขยายเพื่อรองรับเขตเศรษฐกิจพิเศษ จำนวน 3 โครงการ วงเงินลงทุนรวม 1,691.332 ล้านบาท ได้แก่ กปภ. สาขาแม่สอด (ระยะที่ 2) กปภ. สาขาอรัญประเทศ และ กปภ. สาขาสะเดา 2. โครงการที่ขอรับเงินอุดหนุนร้อยละ 100 จำนวน 2 โครงการ วงเงินลงทุนรวม 239.576 ล้านบาท ซึ่งเป็นโครงการปรับปรุงระบบประปาหลังรับโอน ได้แก่ กปภ. สาขา ชุมแพ (ห้วยยาง) และ กปภ. สาขากบินทร์บุรี (หนองกี่)โดยมีรายละเอียดสรุปได้ ดังนี้1. กปภ. ได้จัดทำแผนงานโครงการเพื่อการพัฒนาปี 2559 จำนวน 6 โครงการ กรอบวงเงินลงทุนรวม 2,457.948 ล้านบาท ประกอบด้วย1.1 โครงการที่เสนอขอรับเงินอุดหนุนจากรัฐบาล (เงินอุดหนุนร้อยละ 75 เงินรายได้ร้อยละ 25) จำนวน 4 โครงการ วงเงินลงทุน 2,218.372 ล้านบาท ได้แก่ 1.1.1 โครงการปรับปรุงขยาย จำนวน 1 โครงการ วงเงินทุน 527.040 ล้านบาท1.1.2 โครงการปรับปรุงขยายเพื่อรองรับเขตเศรษฐกิจพิเศษ จำนวน 3 โครงการ วงเงินทุน 1,691.332 ล้านบาท1.2 โครงการที่เสนอขอเงินอุดหนุนจากรัฐบาล (เงินอุดหนุนร้อยละ 100) จำนวน 2 โครงการ วงเงินลงทุน 239.576 ล้านบาท โดยในการลงทุน 6 โครงการ จะมีการก่อสร้างระบบน้ำดิบ (การขุดสระพักน้ำดิบ และวางท่อ ส่งน้ำดิบเพิ่ม) ระบบผลิตน้ำประปา (โรงกรองน้ำ ระบบจ่ายสารเคมี ถังน้ำใส โรงสูบน้ำ และหอถังสูง) และระบบจ่ายน้ำ (วางท่อส่งน้ำ ท่อจ่ายน้ำ และท่อบริการขนาดต่างๆ)2. แผนงานโครงการเพื่อการพัฒนาปี 2559 ดังกล่าวได้ผ่านความเห็นชอบของคณะกรรมการ กปภ. แล้ว มีสาระสำคัญ ดังนี้2.1 **วัตถุประสงค์โครงการ**2.1.1 เพื่อเพิ่มประสิทธิภาพของระบบผลิต ระบบส่งน้ำ และระบบจ่ายน้ำประปาในพื้นที่ที่ประสบปัญหาและพื้นที่เศรษฐกิจพิเศษ ให้สามารถบริการน้ำประปาแก่ประชาชนได้เพิ่มขึ้นในอีก 10 ปีข้างหน้าอย่างพอเพียง2.1.2 เพื่อกระจายความเจริญไปสู่ภูมิภาค โดยเฉพาะศูนย์กลางความเจริญของท้องถิ่นและส่งเสริมสาธารณูปโภคขั้นพื้นฐานของประชาชนให้ดียิ่งขึ้น2.2 **พื้นที่ดำเนินการ**โครงการเพื่อการพัฒนา จำนวน 6 โครงการ จะดำเนินการใน กปภ. สาขาที่ให้บริการชุมชนระดับจังหวัด 1 โครงการ และระดับอำเภอ 5 โครงการ ซึ่งอยู่ในพื้นที่- ภาคตะวันออก 2 โครงการ- ภาคตะวันออกเฉียงเหนือ 2 โครงการ- ภาคตะวันตก 1 โครงการ- ภาคใต้ 1 โครงการ2.3 **ระยะเวลาดำเนินการ**โครงการปรับปรุงขยายระบบประปาและโครงการปรับปรุงกิจการประปาภายหลังการรับโอนจะใช้ระยะเวลาดำเนินการก่อสร้าง ประมาณ 2 – 3 ปี โดยภายหลังจากที่ได้รับงบประมาณ กปภ. จะดำเนินการ ดังนี้- ปรับปรุงทบทวนแบบรายละเอียด ประมาณ 3 – 4 เดือน- ประกวดราคา ประมาณ 3 เดือน- ดำเนินการก่อสร้าง ประมาณ 2 – 2.5 ปี2.4 **วงเงินลงทุน**กรอบวงเงินลงทุน 2,457.948 ล้านบาท มีแหล่งเงินทุนประกอบด้วย เงินอุดหนุนจากรัฐบาล จำนวน 1,903.355 ล้านบาท (คิดเป็นร้อยละ 77.44) เงินรายได้ กปภ. จำนวน 554.593 ล้านบาท (ร้อยละ 22.56) ซึ่งมีวิเคราะห์ผลตอบแทนทางการเงินและผลตอบแทนทางเศรษฐศาสตร์ตลอดอายุของโครงการ ดังนี้1. **ผลตอบแทนทางการเงิน**- กรณีค่าน้ำคงที่ โดยไม่มีการปรับค่าน้ำตลอดอายุโครงการ 25 ปี มูลค่าปัจจุบันสุทธิ (NPV) 274.48 ล้านบาท สัดส่วนรายได้ต่อรายจ่าย (B/C) เฉลี่ย 1.03- กรณีได้ปรับอัตราค่าน้ำ ในอัตราร้อยละ 3 ต่อปี โดยปรับทุกๆ 3 ปี มูลค่าปัจจุบันสุทธิ (NPV) 3,434.03 ล้านบาท สัดส่วนรายได้ต่อรายจ่าย (B/C) เฉลี่ย 1.402. **ผลตอบแทนทางเศรษฐศาสตร์** มูลค่าปัจจุบันสุทธิ (NPV) 2,041.65 ล้านบาท สัดส่วนรายได้ต่อรายจ่าย (B/C) เฉลี่ย 1.30 2.5 **ผลที่คาดว่าจะได้รับ**เมื่อโครงการก่อสร้างแล้วเสร็จจะสามารถเพิ่มกำลังการผลิตอีก 94,800 ลบ.ม./วัน และสามารถให้บริการผู้ใช้น้ำเพิ่มขึ้นอีก 69,650 ราย (รองรับความต้องการใช้น้ำได้ประมาณ 10 ปี)3. เพื่อให้การดำเนินโครงการเป็นไปตามเป้าหมายและมีประสิทธิภาพ เห็นควรให้ กปภ. ดำเนินการ ดังนี้3.1 พิจารณาควบคุมค่าใช้จ่ายในการผลิตและบริหารจัดการโครงการฯ ให้เป็นไปตามแผน รวมถึงจัดทำแผนการตลาดเพื่อเพิ่มผู้ใช้น้ำในพื้นที่เป้าหมายได้ตามการประมาณผู้ใช้น้ำที่จะเพิ่มในอนาคต เพื่อให้โครงการมีความคุ้มค่าทางการลงทุนทางการเงินและไม่ก่อให้เกิดผลกระทบต่อฐานะทางการเงินของ กปภ.3.2 ติดตามและตรวจสอบการดำเนินงานของผู้รับจ้างให้ปฏิบัติตามมาตรการป้องกันและแก้ไขผลกระทบทางสิ่งแวดล้อมอย่างเคร่งครัด เพื่อลดผลกระทบต่อคุณภาพชีวิตของชุมชนและสังคมให้น้อยที่สุด3.3 กำหนดอัตราค่าบริการน้ำประปาที่เหมาะสมและสะท้อนกับต้นทุนของการให้บริการในแต่ละพื้นที่ เพื่อส่งเสริมการอนุรักษ์ทรัพยากรธรรมชาติ รวมทั้งเพิ่มประสิทธิภาพการบริหารจัดการด้านอุปสงค์ (Demand Side Management) ของการให้บริการน้ำประปา4 จัดทำแผนการพัฒนาน้ำต้นทุนอย่างเป็นระบบในระยะยาวให้มีความสมดุลเพียงพอ รวมทั้งพิจารณาทบทวนแผนลดน้ำสูญเสียทั้งในส่วนของรูปแบบการดำเนินงานและผลสัมฤทธิ์ของเป้าหมายให้เกิดผลอย่างเป็นรูปธรรม เพื่อดัชนีชี้วัด (KPI) ผลการดำเนินงานของรัฐวิสาหกิจ5 เห็นควรให้ กปภ. ศึกษาอัตราน้ำสูญเสียที่เหมาะสม (Optimal Level of Non – Revenue Water) โดยพิจารณาวิธีการและต้นทุนในการลดน้ำสูญเสียเชิงกายภาพ (Physical Losses) ควบคู่กับต้นทุนการผลิตน้ำประปา รวมทั้งการศึกษาแนวทางการนำเทคโนโลยีการตรวจสอบน้ำสูญเสียที่ดำเนินการอยู่ในต่างประเทศและผลเกิดผลเป็นรูปธรรมมาปรับใช้ในการลดน้ำสูญเสียขององค์กร เพื่อให้การบริหารจัดการน้ำสูญเสียอยู่ในระดับที่เหมาะสมและเกิดผลประโยชน์สูงสุด6. เห็นควรให้ กปภ. พิจารณาการให้เอกชนที่มีความเชี่ยวชาญร่วมดำเนินการบริหารจัดการน้ำสูญเสีย โดยกำหนดให้มีการถ่ายทอดทักษะและวิธีการให้กับเจ้าหน้าที่ของ กปภ. เพื่อให้ กปภ. สามารถบริหารจัดการน้ำสูญเสียได้อย่างมีประสิทธิภาพ นอกจากนี้ควรพิจารณารูปแบบการให้เอกชนเข้าร่วมดำเนินการลดน้ำสูญเสียให้เกิดมีความโปร่งใสและสอดคล้องกับกฎหมายและระเบียบที่เกี่ยวข้อง7. เห็นควรให้ กปภ. เร่งดำเนินการโครงการที่อยู่ระหว่างการก่อสร้างและจัดซื้อจัดจ้างให้แล้วเสร็จโดยเร็ว รวมทั้งประสานกับหน่วยงานที่เกี่ยวข้องให้เกิดความชัดเจน เช่น การขอใช้น้ำดิบและการขอใช้พื้นที่ของหน่วยงาน เป็นต้น เพื่อให้การดำเนินโครงการเป็นไปตามเป้าหมาย อย่างไรก็ตามที่ผ่านมาการดำเนินโครงการลงทุนของ กปภ. ประสบปัญหาความล่าช้าในหลายขั้นตอน ซึ่งอาจส่งผลกระทบต่อต้นทุนโครงการปรับเพิ่มขึ้น การปรับเปลี่ยนรายละเอียดแผนงาน และการย้ายที่ตั้งโครงการซึ่งนับเป็นสาระสำคัญของโครงการ กปภ. ควรเสนอขออนุมัติเปลี่ยนแปลงสาระสำคัญของโครงการตามขั้นตอนด้วย**มติ. ครม.** : 1. เห็นชอบในหลักการดำเนินโครงการเพื่อพัฒนา ปี 2559 ของการประปาส่วนภูมิภาค จำนวน 6 โครงการ กรอบวงเงิน 2,457.948 ล้านบาท ตามที่ มท. เสนอ ส่วนงบประมาณในการดำเนินโครงการที่ยังไม่มีแหล่งเงินงบประมาณรองรับ จำนวน 3 โครงการ ให้เป็นไปตามความเห็นของ สงป. ทั้งนี้ ให้ มท. รับความเห็นของ กค. สศช. และประธานกรรมการนโยบายรับวิสาหกิจไปพิจารณาดำเนินการต่อไปด้วย2. ให้ มท. บูรณาการร่วมกับ สงป. คค. พน. ทก. อปท. และหน่วยงานที่เกี่ยวข้องเพื่อตรวจสอบแผนงานโครงการที่เกี่ยวกับระบบสาธารณูปโภค เช่น ไฟฟ้า ประปา ถนน โทรศัพท์ ท่อระบายน้ำ เป็นต้น เพื่อวางแผนบริหารจัดการใช้พื้นที่สาธารณประโยชน์ในภาพรวมให้กระทบกับประชาชนน้อยที่สุด หากมีพื้นที่ดำเนินโครงการเป็นพื้นที่เดียวกันหรือใกล้เคียงกันควรดำเนินการไปพร้อมกัน เว้นแต่กรณีที่มีงานเดียว ทั้งนี้ หน่วยงานเจ้าของโครงการต้องรับผิดชอบการฝังกลบหรือซ่อมบำรุงพื้นที่ดังกล่าวให้อยู่สภาพเดิมด้วย | **หน่วยงานที่รับผิดชอบ** : มท./กษ. (ชป.)**ประโยชน์ที่ได้รับ :** เพื่อรองรับการขาดแคลนในช่วงฤดูแล้ง เพื่อประชาชนได้รับการจัดสรรน้ำอย่างเป็นธรรมและเท่าเทียมกัน รวมทั้งการได้รับบริการน้ำประปาที่มีคุณภาพอย่างครอบคลุม เป็นการยกระดับคุณภาพชีวิตและความเป็นอยู่ของประชาชน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** ร่างกฎกระทรวงให้ใช้บังคับผังเมืองรวมชุมชนปากน้ำหลังสวน จังหวัดชุมพร พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมชุมชนปากน้ำหลังสวน จังหวัดชุมพร พ.ศ. .... ซึ่งคณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้1. มท. เสนอว่า ยผ. ได้ดำเนินการวางและจัดทำผังเมืองรวมชุมชนปากน้ำหลังสวน จังหวัดชุมพร ในท้องที่อำเภอหลังสวน จังหวัดชุมพร ตามหลักเกณฑ์ที่ พ.ร.บ. การผังเมือง พ.ศ. 2518 กำหนดไว้เสร็จเรียบร้อยแล้ว โดยจัดให้มีการประชุมเพื่อรับฟังความคิดเห็นของประชาชนในท้องที่ดังกล่าว และปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีผู้มีส่วนได้เสียมายื่นคำร้อง จำนวน 2 เรื่อง โดยเป็นคำร้องขอแก้ไขเปลี่ยนแปลงการใช้ประโยชน์ที่ดินและคำร้องขอแก้ไขเปลี่ยนแปลงโครงการคมนาคมและขนส่งซึ่งคณะกรรมการผังเมืองได้มีมติให้ยกคำร้องทั้งสองคำร้องโดยให้คงการกำหนดประเภทการใช้ประโยชน์ที่ดินประเภทที่อยู่อาศัยหนาแน่นน้อย (สีเหลือง) บริเวณหมายเลข 1.3 ในแผนผังแสดงการใช้ประโยชน์ที่ดินในอนาคต และให้คงถนนโครงการสาย ก 2 ในแผนผังแสดงโครงการคมนาคมและขนส่งตามมติคณะอนุกรรมการผังเมืองและคณะที่ปรึกษาผังเมืองและเห็นชอบให้ ยผ. เสนอร่างกฎกระทรวงให้ใช้บังคับผังเมืองรวมชุมชนปากน้ำหลังสวน จังหวัดชุมพร พ.ศ. .... เมื่อวันที่ 26 มิ.ย. 2558 จึงได้เสนอร่างกฎกระทรวงดังกล่าว มาเพื่อดำเนินการ2. ให้ใช้บังคับผังเมืองรวม ในท้องที่ตำบลบางน้ำจืด ตำบลปากน้ำ และตำบลบางมะพร้าว อำเภอหลังสวน จังหวัดชุมพรความเห็นของ กษ.กษ. พิจารณาแล้ว เห็นด้วยในหลักการของร่างกฎกระทรวงดังกล่าว เนื่องจากมีวัตถุประสงค์เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม เพื่อให้บรรลุวัตถุประสงค์ของการวางผังเมืองดังกล่าว**มติ ครม. :** อนุมัติหลักการร่างกฎกระทรวงให้ใช้บังคับผังเมืองรวมชุมชนปากน้ำหลังสวน จังหวัดชุมพร พ.ศ. .... ตามที่ มท. เสนอ และให้ส่ง สคก. ตรวจพิจารณา โดยให้รับความเห็นของ ทส. พน. และ อก. ไปประกอบการพิจารณาด้วย แล้วดำเนินการต่อไปได้ ทั้งนี้ ให้ มท. รับความเห็นของ สศช. ไปพิจารณาดำเนินการด้วย | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ :** เพื่อใช้เป็นแนวทางในการพัฒนาและการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** ร่างประกาศกระทรวงพาณิชย์ เรื่อง กำหนดให้กากถั่วเหลืองเป็นสินค้าที่ต้องขออนุญาตในการส่งออกไปนอกราชอาณาจักร พ.ศ. ....**สารัตถะ :** พณ. เสนอ ครม. พิจารณาอนุมัติหลักการร่างประกาศกระทรวงพาณิชย์ เรื่อง กำหนดให้กากถั่วเหลืองเป็นสินค้าที่ต้องขออนุญาตในการส่งออกไปนอกราชอาณาจักร พ.ศ. .... โดยมีสาระสำคัญเป็นการนำกากถั่วเหลืองที่เป็นผลพลอยได้จากเมล็ดถั่วเหลืองที่นำเข้ามาสกัดเป็นน้ำมันถั่วเหลืองเป็นสินค้าที่ต้องอนุญาตในการส่งออกไปนอกราชอาณาจักรโดยมีรายละเอียดสรุปได้ ดังนี้1. กากถั่วเหลืองเป็นสินค้าห้ามส่งออกตามพระราชกฤษฎีกาควบคุมการส่งออกไปนอกราชอาณาจักรซึ่งสินค้าบางอย่าง (ฉบับที่ 32) พ.ศ. 2516 เว้นแต่จะได้รับอนุญาตจาก รมว.พณ. หรือผู้ซึ่ง รมว.พณ. มอบหมาย เนื่องจากสถานการณ์ในขณะนั้น กากถั่วเหลืองมีไม่เพียงพอต่อความต้องการภายในประเทศและมีราคาสูง จึงห้ามการส่งออกไปนอกราชอาณาจักร ซึ่งตั้งแต่พระราชกฤษฎีกาฯ ฉบับดังกล่าวมีผลบังคับใช้ พณ. ไม่เคยอนุญาตให้ส่งออกกากถั่วเหลือง แต่ปัจจุบันสถานการณ์การค้าเปลี่ยนแปลงไป กล่าวคือ **ตลาดอาเซียนมีความต้องการกากถั่วเหลืองเพื่อใช้ในการผลิตวัตถุดิบอาหารสัตว์เป็นจำนวนมาก หากผู้ประกอบการไทยอาศัยความได้เปรียบด้านโลจิสติกส์ในตลาดอาเซียน ก็สามารถเปิดตลาดส่งออกไปยังประเทศในกลุ่มอาเซียนได้**2. กรมการค้าต่างประเทศ พณ. จึงได้จัดประชุมหารือและระดมความคิดเห็นกับหน่วยงานที่เกี่ยวข้องทั้งภาครัฐและเอกชนเพื่อพิจารณาแนวทางความเป็นไปได้ในการอนุญาตให้ส่งออกกากถั่วเหลือง รวมทั้งได้ประมวลข้อมูลจากที่ประชุมซึ่งเห็นควรอนุญาตให้ส่งกากถั่วเหลือง โดยอนุญาตเฉพาะผู้ประกอบการที่นำเข้าเมล็ดถั่วเหลืองเพื่อนำเข้าสกัดน้ำมันและมีผลพลอยได้จากการผลิตเป็นกากถั่วเหลืองเท่านั้น ในปริมาณร้อยละ 20 ของปริมาณกากถั่วเหลืองที่ได้จากการแปรสภาพเมล็ดถั่วเหลืองนำเข้าฯ เฉลี่ยในช่วง 3 ปีที่ผ่านมาและให้ทบทวนปริมาณส่งออกทุก 3 ปี โดยมีเงื่อนไขว่า หากเกิดสภาวะขาดแคลนกากถั่วเหลืองภายในประเทศ พณ. สามารถระงับการออกใบอนุญาตและทบทวนปริมาณการส่งออกได้ทันที3. กำหนดให้กากถั่วเหลืองที่เป็นผลพลอยได้จากเมล็ดถั่วเหลืองที่นำเข้ามาสกัดเป็นน้ำมันถั่วเหลืองตามพิกัดอัตราศุลกากรประเภทย่อย 2304.00.90 เป็นสินค้าที่ต้องขออนุญาตในการส่งออกไปนอกราชอาณาจักรความเห็นของ กษ.กษ. พิจารณาแล้วขอเรียนว่า ไม่ขัดข้องกับ ร่างประกาศกระทรวงพาณิชย์ เรื่อง กำหนดให้กากถั่วเหลืองเป็นสินค้าที่ต้องขออนุญาตในการส่งออกไปนอกราชอาณาจักร พ.ศ. .... อย่างไรก็ตาม การกำหนดหลักเกณฑ์แนวทางการดำเนินการส่งออกกากถั่วเหลือง เพื่อให้เกิดความชัดเจนในทางปฏิบัติเรื่องการคำนวณ ขอเปลี่ยนวิธีการจาก “กากถั่วเหลืองที่ผลิตจากเมล็ดถั่วเหลืองนำเข้าโดยใช้สถิติเฉลี่ย 3 ปี ย้อนหลังเป็นฐาน (ข้อมูลตัวเลขการแปรสภาพเมล็ดถั่วเหลืองเป็นกากถั่วเหลือง ปี 2556 – 2558 ที่ได้รับการรับรองจาก สศก.)” **เป็น** “กากถั่วเหลืองที่ผลิตจากเมล็ดถั่วเหลืองนำเข้าโดยใช้สถิติเฉลี่ย 3 ปี ย้อนหลังเป็นฐาน (ข้อมูลตัวเลขการแปรสภาพเมล็ดถั่วเหลืองเป็นกากถั่วเหลือง ปี 2556 – 2558 จากข้อมูลที่ กษ. โดย สศก. รับแจ้งปริมาณเมล็ดถั่วเหลืองนำเข้าจากสมาคมผู้ผลิตน้ำมันถั่วเหลืองและรำข้าว) และแจ้งให้กรมการค้าต่างประเทศ พณ. ซึ่งเป็นผู้จัดสรรปริมาณการส่งออกกากถั่วเหลือง”**มติ ครม. :** 1. อนุมัติหลักการร่างประกาศกระทรวงพาณิชย์ เรื่อง กำหนดให้กากถั่วเหลืองเป็นสินค้าที่ต้องขออนุญาตในการส่งออกไปนอกราชอาณาจักร พ.ศ. .... ตามที่ พณ. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยรับความเห็นของ สคก. ไปประกอบการพิจารณาด้วย แล้วดำเนินการต่อไปได้2. ให้ พณ. รับความเห็นของ กษ. และ สศช. ไปพิจารณาดำเนินการ รวมทั้งให้กำหนดมาตรการดูแลราคากากถั่วเหลืองภายในประเทศให้เหมาะสม โดยการส่งออกกากถั่วเหลืองดังกล่าวจะต้องไม่กระทบต่อราคาวัตถุดิบอาหารสัตว์ภายในประเทศ | **หน่วยงานที่รับผิดชอบ** : พณ./กษ. (สศก.)**ประโยชน์ที่ได้รับ :** เพื่อ พณ. ได้ออกระเบียบกำหนดหลักเกณฑ์ วิธีการ และเงื่อนไขในการอนุญาตให้ส่งกากถั่วเหลืองออกไปนอกราชอาณาจักร เพื่อให้สามารถส่งออกกากถั่วเหลืองที่เป็นผลพลอยได้จากเมล็ดถั่วเหลืองนำเข้ามาสกัดเป็นน้ำมันถั่วเหลืองได้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** ขอให้คณะรัฐมนตรีสั่งการให้หน่วยงานที่เกี่ยวข้องให้ข้อมูล**สารัตถะ :** สำนักงาน ป.ป.ช. เสนอ ครม. สั่งการให้หัวหน้าหน่วยงานราชการ รัฐวิสาหกิจ และปลัดองค์กรปกครองส่วนท้องถิ่นของผู้ดำรงตำแหน่งทางการเมืองและเจ้าหน้าที่ของรัฐที่มีหน้าที่ยื่นบัญชีแสดงรายการทรัพย์สินและหนี้สินส่งข้อมูลหรือคำสั่งทางราชการในการบริหารบุคคลที่เกี่ยวข้องกับผู้มีหน้าที่ยื่นบัญชีดังกล่าวให้สำนักงาน ป.ป.ช. ทราบทุกครั้งที่มีการแต่งตั้ง โยกย้าย สับเปลี่ยนตำแหน่ง ออกจากราชการ และเกษียณอายุราชการโดยมีรายละเอียดสรุปได้ ดังนี้1. สำนักงาน ป.ป.ช. รายงานว่า พ.ร.บ. ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 บัญญัติให้ผู้ดำรงตำแหน่งทางการเมืองและเจ้าหน้าที่ของรัฐมีหน้าที่ยื่นบัญชีแสดงรายการทรัพย์สินและหนี้สินและเอกสารประกอบต่อคณะกรรมการ ป.ป.ช. ภายในเวลาที่กฎหมายกำหนด ซึ่งจากการดำเนินการที่ผ่านมาพบว่ามีผู้ไม่ยื่นบัญชีจำนวนมาก ทำให้สำนักงาน ป.ป.ช. ไม่มีฐานข้อมูลที่ถูกต้องเป็นปัจจุบันเกี่ยวกับการแต่งตั้ง โยกย้ายและพ้นจากตำแหน่งของผู้มีหน้าที่ยื่นบัญชี ทำให้ไม่สามารถติดตามตรวจสอบให้มีประสิทธิภาพตามที่กฎหมายบัญญัติได้2. ในคราวประชุมคณะกรรมการ ป.ป.ช. ครั้งที่ 725 – 97/2558 เมื่อวันที่ 24 ธ.ค. 2558 และครั้งที่ 734 – 08/2559 เมื่อวันที่ 28 ม.ค. 2559 คณะกรรมการ ป.ป.ช. ได้พิจารณาและมีมติให้เสนอร่างต่อ ครม. มีมติสั่งการให้หัวหน้าหน่วยงานราชการ รัฐวิสาหกิจ และปลัดองค์กรปกครองส่วนท้องถิ่นของผู้ดำรงตำแหน่งทางการเมืองและเจ้าหน้าที่ของรัฐที่มีหน้าที่ยื่นบัญชีแสดงรายการทรัพย์สินและหนี้สินส่งข้อมูลหรือคำสั่งทางราชการในการบริหารบุคคลที่เกี่ยวข้องกับผู้มีหน้าที่ยื่นบัญชีดังกล่าวให้สำนักงาน ป.ป.ช. ทราบทุกครั้งที่มีการแต่งตั้ง โยกย้าย สับเปลี่ยนตำแหน่ง ออกจากราชการและเกษียณอายุราชการโดยข้อมูลผู้บริหารท้องถิ่น รองผู้บริหารท้องถิ่น ที่ปรึกษาและเลขานุการผู้บริหารท้องถิ่น และสมาชิกสภาท้องถิ่นจัดส่งข้อมูลให้แก่สำนักงาน ป.ป.ช. ประจำจังหวัดโดยตรง และให้มีหน้าที่แจ้งให้ผู้มีหน้าที่ยื่นบัญชีของหน่วยงานราชการ รัฐวิสาหกิจ และองค์กรปกครองส่วนท้องถิ่น ยื่นบัญชีแสดงรายการทรัพย์สินและหนี้สินภายในระยะเวลาที่กฎหมายกำหนด โดยข้อมูลของหน่วยงานราชการ รัฐวิสาหกิจ กรุงเทพมหานคร และเมืองพัทยา ให้จัดส่งข้อมูลให้แก่สำนักงาน ป.ป.ช. (ส่วนกลาง) และข้อมูลขององค์กรปกครองส่วนท้องถิ่นอื่นๆ ของแต่ละจังหวัด ให้จัดส่งให้แก่สำนักงาน ป.ป.ช. ประจำจังหวัดนั้นทราบเป็นประจำทุกเดือนความเห็นของ กษ.กษ. พิจารณาแล้วเห็นว่า การให้หัวหน้าหน่วยงานราชการ รัฐวิสาหกิจ และปลัดองค์กรปกครองส่วนท้องถิ่น ส่งข้อมูลหรือคำสั่งในการบริหารงานบุคคลที่เกี่ยวข้องกับผู้มีหน้าที่ยื่นบัญชีแสดงรายการทรัพย์สินหรือหนี้สินดังกล่าว จะทำให้การติดตามการตรวจสอบของสำนักงาน ป.ป.ช. มีประสิทธิภาพยิ่งขึ้น แต่อย่างไรก็ตาม พ.ร.บ. ประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 ได้บัญญัติให้ผู้ดำรงตำแหน่งทางการเมืองและเจ้าหน้าที่ของรัฐที่มิใช่ผู้ดำรงตำแหน่งทางการเมือง มีหน้าที่ยื่นบัญชีแสดงรายการทรัพย์สินและหนี้สินต่อคณะกรรมการ ป.ป.ช. การยื่นบัญชีแสดงรายการทรัพย์สินและหนี้สินจึงเป็นหน้าที่ตามกฎหมายของผู้มีหน้าที่ยื่นบัญชีแสดงทรัพย์สินและหนี้สิน หากจงใจไม่ยื่นบัญชีแสดงทรัพย์สินและหนี้สินและเอกสารประกอบภายในเวลาที่กฎหมายกำหนด จะมีความผิดและบทลงโทษตามที่บัญญัติไว้ในกฎหมายดังกล่าวอยู่แล้ว ในส่วนของ กษ. ได้แจ้งหน่วยงานที่เกี่ยวข้องกำชับให้ผู้มีหน้าที่ยื่นบัญชีแสดงรายการทรัพย์สินและหนี้สิน ดำเนินการตามที่กฎหมายกำหนดโดยเคร่งครัดแล้ว**มติ ครม. :** รับทราบตามที่ ป.ป.ช. และให้หัวหน้าหน่วยงานราชการ รัฐวิสาหกิจ และปลัดองค์กรปกครองส่วนท้องถิ่นของผู้ดำรงตำแหน่งการเมืองและเจ้าหน้าที่ของรัฐที่มีหน้าที่ยื่นบัญชีแสดงรายการทรัพย์สินและหนี้สินให้ความร่วมมือในการดำเนินการตามมติคณะกรรมการป้องกันและปราบปรามการทุจริตแห่งชาติ ครั้งที่ 725 – 97/2558 เมื่อวันที่ 24 ธันวาคม 2558 และครั้งที่ 734 – 08/2559 เมื่อวันที่ 28 มกราคม 2559 | **หน่วยงานที่รับผิดชอบ** : ป.ป.ช./กษ. (กกจ.สป.กษ.)**ประโยชน์ที่ได้รับ :** เพื่อประโยชน์ในการตรวจสอบบัญชีแสดงรายการทรัพย์สินและหนี้สินให้คณะกรรมการ ป.ป.ช. มีอำนาจกำหนดหลักเกณฑ์และวิธีการตรวจสอบบัญชีแสดงรายการทรัพย์สินและหนี้สินของเจ้าหน้าที่ของรัฐได้**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** ผลการบรรยายสรุปแก่นายกรัฐมนตรีเกี่ยวกับความคืบหน้าการเตรียมความพร้อมประเทศไทยในการเข้าสู่ประชาคมอาเซียน**สารัตถะ :** กต. เสนอ ครม. รับทราบผลการบรรยายสรุปแก่นายกรัฐมนตรีเกี่ยวกับความคืบหน้าการเตรียมความพร้อมประเทศไทยในการเข้าสู่ประชาคมอาเซียน และมอบหมายหน่วยงานที่เกี่ยวข้องนำข้อคิดเห็นและข้อสั่งการของนายกรัฐมนตรีไปปฏิบัติและติดตามความคืบหน้าต่อไปโดยมีรายละเอียดสรุปได้ ดังนี้1. ครม. มีมติเมื่อวันที่ 2 มิ.ย. 2558 รับทราบความคืบหน้าการเตรียมความพร้อมประเทศไทยในการเข้าสู่ประชาคมอาเซียน และมอบหมายหน่วยงานที่เกี่ยวข้องนำแนวทาง/ข้อสั่งการของนายกรัฐมนตรีไปปฏิบัติและติดตามความคืบหน้า ตามที่ กต. 2. กต. รายงาน เมื่อวันที่ 27 ม.ค. 2559 นายกรัฐมนตรีได้มีบัญชาให้หน่วยงานที่เกี่ยวข้องบรรยายสรุปเกี่ยวกับความคืบหน้าการเตรียมความพร้อมประเทศไทยในการเข้าสู่ประชาคมอาเซียน รวมทั้งปัญหา – อุปสรรคของการดำเนินงานที่ผ่านมาของทั้งสามเสา รวมทั้งด้านกฎหมายและการประชาสัมพันธ์เพื่อมอบหมายให้หน่วยงานที่เกี่ยวข้องดำเนินการและติดตามความคืบหน้าตามข้อสั่งการต่าง ๆ ของนายกรัฐมนตรีต่อไป โดยมีรายละเอียดสรุปได้ ดังนี้2.1 ความคืบหน้าการเตรียมความพร้อมของไทยในการเข้าสู่ประชาคมอาเซียน**ภาพรวม : ความคืบหน้า**- การดำเนินการตามแผนการจัดตั้งประชาคมอาเซียนของไทย และในกรอบอาเซียนทั้งสามเสาสำเร็จแล้วร้อยละ 97.96 เหลือเพียงเสาเศรษฐกิจที่สำเร็จเพียงร้อยละ 93.9- ธนาคารพัฒนาเอเชียและองค์การแรงงานระหว่างประเทศประเมินว่า ในปี 2568 การเป็นประชาคมจะช่วยให้เศรษฐกิจของภูมิภาคนี้เติบโตมากขึ้นร้อยละ 7.1 จึงควรเตรียมพร้อมด้านทรัพยากรบุคคล โครงสร้างพื้นฐาน และส่งเสริมศักยภาพวิสาหกิจขนาดกลางและขนาดย่อมและภาคเกษตรกรรมด้วย- ควรเตรียมการเพื่อรับมือกับภัยคุกคามความมั่นคงรูปแบบใหม่ และแก้ไขปัญหาเส้นเขตแดนทั้งทางบกและทางทะเล โดยผลักดันการทูตเชิงป้องกัน รักษาความเป็นแกนกลางของอาเซียน เร่งสร้างประชามคมที่มีกฎกติกา เคารพกฎกติกา เคารพกฎบัตรอาเซียน เน้นการมีส่วนร่วมของทุกภาคส่วนและเร่งสร้างอัตลักษณ์ร่วมกันของประชาชนอาเซียน**ประชาคมการเมืองและความมั่นคงอาเซียน : ความคืบหน้า**- หน่วยงานที่เกี่ยวข้องได้จัดทำยุทธศาสตร์และแผนงานด้านการเมือง ความมั่นคงของไทยและได้ดำเนินการในประเด็นที่สำคัญเร่งด่วน การบริหารจัดการชายแดน ปัญหาการค้ามนุษย์และการป้องกันและแก้ไขปัญหาอาชญากรรมข้ามชาติ จนมีผลสำเร็จที่เป็นรูปธรรมแล้ว**ประชาคมเศรษฐกิจอาเซียน**- ควรให้หน่วยงานที่เกี่ยวข้องเร่งดำเนินการในเรื่องสำคัญเร่งด่วนต่อไปในช่วง 5 - 10 ปีข้างหน้า ได้แก่ (1) การส่งเสริมสร้างภาคบริการ (2) การส่งเสริมการค้าชายแดน/ข้ามแดนกับประเทศเพื่อนบ้าน (3) การอำนวยความสะดวกด้านการค้า/การลงทุน (4) การเสริมสร้างศักยภาพวิสาหกิจขนาดกลาง ขนาดย่อมและรายย่อย (5) การเสริมสร้างศักยภาพด้านการเกษตร (6) การขับเคลื่อนเศรษฐกิจดิจิทัล และ (7) การสร้างความเชื่อมโยงทางถนน**ประชาคมสังคมและวัฒนธรรมอาเซียน**- รายงานผลการดำเนินการตามแผนงานการจัดตั้งประชาคมและวัฒนธรรมอาเซียน (ค.ศ. 2009 – 2015) และแผนงานฯ ฉบับใหม่ (ค.ศ. 2016 – 2025) ซึ่งมีเป้าหมายเพื่อสร้างประชาคมแห่งโอกาส- รายงานความคืบหน้าในการแก้ปัญหาสำคัญเร่งด่วน เช่น (1) แรงงานโยกย้ายถิ่นฐาน (2) ความมั่นคงรูปแบบใหม่ (3) สวัสดิการสังคม (4) หมอกควันข้ามแดน (5) การเปลี่ยนแปลงสภาพภูมิอากาศ (6) การป้องกันและแก้ไขปัญหาการค้าสัตว์ป่าและพืชป่าผิดกฎหมาย (7) การบริหารจัดการขยะและของเสีย (8) การบริหารจัดการด้านความหลากหลายทางชีวภาพ- ปลัด พม. เห็นว่า ประเทศไทย ควรดำเนินการดังนี้ (1) เร่งสร้างความตระหนักรู้และความใจให้สังคมได้ตระหนักว่าประชาคมอาเซียนไม่ได้มีเพียงประชาคมเศรษฐกิจอาเซียน (2) เชื่อมโยงยุทธศาสตร์การพัฒนาประเทศกับกรอบความร่วมมือต่าง ๆ ในเรื่องการพัฒนาที่ยั่งยืน (3) ผลักดันกองทุนอาเซียนเพื่อสนับสนุนงานด้านสังคมและวัฒนธรรม (4) ยกระดับขีดความสามารถภาษาอังกฤษและภาษาอาเซียน (5) เร่งรัดจัดระบบแรงงานโยกย้ายถิ่นฐาน และ (6) กำหนดมาตรการช่วยเหลือผู้ที่ได้รับผลกระทบจากปัญหาความมั่งคงรูปแบบใหม่**ด้านกฎหมาย** - ปัจจุบันอาเซียนมีความตกลงที่ยังไม่มีผลบังคับใช้และอยู่ระหว่างการดำเนินการตามกระบวนการภายในของประเทศสมาชิกเพื่อให้สัตยาบันจำนวน 22 ฉบับ โดยในส่วนของประเทศไทยยังเหลือเพียงเสาเศรษฐกิจที่ยังไม่ได้ให้สัตยาบัน จำนวน 5 ฉบับ- จากการตรวจสอบของ สคก. พบว่า ยังคงต้องมีการออกกฎหมายหรือแก้ไขเพิ่มเติมอีกจำนวน 5 ฉบับ ซึ่งเป็นระดับพระราชบัญญัติ 2 ฉบับ และลำดับรอง 3 ฉบับ และมีกฎหมายที่หน่วยงานริเริ่มขึ้นเพื่อให้ประเทศไทยได้รับประโยชน์จากการเข้าสู่ประชาคมอาเซียน รวม 26 ฉบับจึงควรที่จะเสนอกฎหมายระดับพระราชบัญญัติต่อคณะกรรมการพิจารณาเร่งรัดติดตามร่างกฎหมายในกระบวนการนิติบัญญัติ เพื่อบรรจุในแผนกกฎหมาย 1 ปีและเสนอกฎหมายลำดับรองต่อคณะกรรมการขับเคลื่อนและเร่งรัดการดำเนินงานตามนโยบายรัฐบาล เพื่อให้มีการติดตามการดำเนินการต่อไป- หน่วยงานต่าง ๆ ควรจัดทำแผนการรองรับพันธกรณีตามความตกลง โดยระบุระยะเวลาที่จะต้องดำเนินการให้เป็นไปตามพันธกรณี และระยะเวลาที่กฎหมายรองรับพันธกรณีจะต้องมีผลใช้บังคับเพื่อประโยชน์ในการเตรียมการและติดตามการดำเนินการต่อไป- รองนายกรัฐมนตรี (นายวิษณุ เครืองาม) เสนอให้พิจารณาแบ่งประเภทกฎหมายที่ต้องออกหรือแก้ไขเพิ่มเติมอีก 1 ประเภท คือ กฎหมายที่ต้องออกหรือแก้ไขเพื่อลดผลกระทบจากประชาคมอาเซียน เช่น กฎหมายการเมือง กฎหมายและระเบียบเกี่ยวกับยาเสพติดกฎหมายที่เกี่ยวข้องกับการต่อต้านการค้ามนุษย์ **ด้านการประชาสัมพันธ์** - ได้ประชาสัมพันธ์ข้อมูลข่าวสารเพื่อเสริมสร้างความตระหนักรู้ความเข้าใจเกี่ยวกับประโยชน์และโอกาสจาการเป็นประชาคมอาเซียน สร้างความรู้สึกการเป็นพลเมืองอาเซียน - ได้จัดทำแผนการประชาสัมพันธ์หลังเข้าสู่ประชาคมอาเซียน (ปี 2559-2563) โดยเน้นการประชาสัมพันธ์ผ่านสื่อออนไลน์มากขึ้น2.2 โดยที่ภารกิจของคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียนได้เสร็จสิ้นลงแล้ว กต. จึงได้เสนอ**ทบทวนกลไกในการขับเคลื่อนการดำเนินงานในกรอบอาเซียน** ดังนี้- ใช้ “คณะกรรมการอาเซียนแห่งชาติ” เป็นกลไกหลักในการขับเคลื่อนและประสานงานระหว่างหน่วยงานภาครัฐและภาคเอกชน- ควรเปลี่ยนชื่อ “คณะกรรมการอาเซียนแห่งชาติ” เป็น “คณะกรรมการประชาคมอาเซียนแห่งชาติ” รวมทั้งปรับปรุงองค์ประกอบและแต่งตั้งคณะอนุกรรมการได้ตามเหมาะสม- ให้คณะกรรมการประชาคมอาเซียนแห่งชาติรายงานความคืบหน้า ปัญหา และอุปสรรคต่อคณะรัฐมนตรีเป็นระยะโดยอาจจัดเป็นการประชุมคณะรัฐมนตรีวาระพิเศษ ภายหลังการประชุมคณะรัฐมนตรีปกติทั้งนี้ รองนายกรัฐมนตรี (นายวิษณุ เครืองาม) เห็นว่า การดำเนินงานในกรอบอาเซียนหลายเรื่อง โดยเฉพาะเรื่องการเตรียมความพร้อมภายในประเทศเป็นเรื่องที่คณะกรรมการขับเคลื่อนและปฏิรูปการบริหารราชการแผ่นดินทั้ง 6 คณะ ดำเนินการอยู่แล้วจึงควรให้มีการประสานงานและบรูณาการการทำงานร่วมกันอย่างใกล้ชิด2.3 **ข้อคิดเห็นและข้อสั่งการของนายกรัฐมนตรี**1) ให้หน่วยงานที่เกี่ยวข้องเร่งจัดทำแผนงานและกิจกรรม/โครงการที่จะดำเนินการในระยะ 1 – 3 เดือนข้างหน้าที่เป็นรูปธรรม เพื่อรายงานให้นายกรัฐมนตรีทราบอย่างสม่ำเสมอ รวมทั้งมีการบูรณาการระหว่างหน่วยงานและการดำเนินการในกรอบความร่วมมือระหว่างประเทศอื่น ๆ ด้วย2) หน่วยงานควรมีการประเมินความพร้อม/ศักยภาพของไทยในประเด็นหรือสาขาที่มีความสำคัญ (priority areas) ของแต่ละเสา โดยเปรียบเทียบกับความพร้อม/ศักยภาพของประเทศสมาชิกอาเซียนอื่น ๆ 3) ให้หน่วยงานที่เกี่ยวข้องพิจารณาติดตามและเร่งรัดการออกและแก้ไขกฎหมายที่เกี่ยวข้อง4) ให้หน่วยงานที่เกี่ยวข้องเร่งหารือเกี่ยวกับการทบทวนกลไกในการขับเคลื่อนการดำเนินการในกรอบอาเซียน เพื่อให้สามารถประสานงานและบูรณาการได้อย่างมีประสิทธิภาพ พร้อมทั้งเสนอแนวทางที่ชัดเจนให้แก่นายกรัฐมนตรีทราบในโอกาสแรก5) ประเทศไทยควรมี “บทบาทนำในเชิงพฤตินัย” โดยเป็นผู้คิดริเริ่ม/เป็นแบบอย่างที่ดี เพื่อให้ประเทศต่าง ๆ ให้ความร่วมมือกับประเทศไทย เช่น การส่งเสริมปรัชญาของเศรษฐกิจพอเพียง ซึ่งจะช่วยสนับสนุนการพัฒนาอย่างยั่งยืน และควรมีบทบาทเชิงรุกในการให้ความช่วยเหลือประเทศเพื่อนบ้าน รวมทั้งควรส่งเสริมการลงทุนและการท่องเที่ยวในรูปแบบ 1+1 (ประเทศไทยและประเทศอาเซียนอีก 1 ประเทศ)ความเห็นของ กษ.กษ. พิจารณาแล้ว ขอเรียนว่าที่ผ่านมากระทรวงฯ ได้ดำเนินการตามพันธกรณีภายใต้แผนแม่บทการเข้าสู่ประชาคมเศรษฐกิจอาเซียน อาทิ การร่วมเจรจาเพื่อเปิดตลาดสินค้าเกษตรและการร่วมเจรจาเขตการค้าเสรีกับประเทศคู่เจรจาต่างๆ การมีบทบาทนำด้านพืช ประมง ปศุสัตว์ในอาเซียน เช่น การเป็นศูนย์ตรวจสอบวัคซีนในสัตว์ของอาเซียน การจัดทำมาตรฐานและแนวทางการผลิตที่ปลอดภัยสำหรับสินค้าเกษตรและอาเซียน รวมทั้งได้สร้างภาพลักษณ์และจุดเด่นของสินค้าเกษตรที่เป็นเอกลักษณ์หรือสิ่งบ่งชี้ทางภูมิศาสตร์ ทั้งนี้ เพื่อเพิ่มความมั่นคงด้านอาหารและเพิ่มขีดความสามารถในการแข่งขันของสินค้าเกษตรและอาหารของไทยทั้งในอาเซียนและตลาดโลก**มติ. ครม. :** รับทราบผลการบรรยายสรุปแก่นายกรัฐมนตรีเกี่ยวกับความคืบหน้าการเตรียมความพร้อมประเทศไทยในการเข้าสู่ประชาคมอาเซียน และมอบหมายหน่วยงานราชการที่เกี่ยวข้องนำข้อคิดเห็นและข้อสั่งการของนายกรัฐมนตรีไปปฏิบัติและติดตามความคืบหน้าต่อไป ตามที่ กต. เสนอ และให้ กต. รับความเห็นของ สคก. และ สศช. ไปพิจารณาดำเนินการด้วย | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อมุ่งเน้นการสร้างภาพลักษณ์ที่ดีของประเทศให้เป็นที่เชื่อมั่นของนานาชาติในฐานะประเทศที่มาตรฐานการดำเนินการต่าง ๆ เป็นไปตามมาตรฐานสากลและบรรทัดฐานระหว่างประเทศ **กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 15/2559 วันอังคารที่ 12 เมษายน 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **120459****เรื่อง** **:** มติสมัชชาสุขภาพแห่งชาติ ครั้งที่ 8 พ.ศ. 2558**สารัตถะ :** คสช. เสนอ ครม. รับทราบมติสมัชชาสุขภาพแห่งชาติ ครั้งที่ 8 พ.ศ. 2558 และมอบหมายให้หน่วยงานที่เกี่ยวข้องรับไปพิจารณาดำเนินการตามมติที่เกี่ยวข้องต่อไปโดยมีรายละเอียดสรุปได้ ดังนี้1. ครม. มีมติ เมื่อวัน 7 พ.ค. 2558 ดังนี้1.1 รับทราบมติสมัชชาสุขภาพแห่งชาติ ครั้งที่ 6 พ.ศ. 2556 ประกอบด้วย 8 ประเด็น ได้แก่- นโยบายการตรวจสุขภาพที่จำเป็นและเหมาะสำหรับประชาชน- เป้าหมายในการป้องกันและควบคุมโรคไม่ติดต่อของประเทศไทย- แผนยุทธศาสตร์ร่วมแห่งชาติว่าด้วยระบบสุขภาวะชุมชน- แผนยุทธศาสตร์การจัดการปัญหาโฆษณาที่ผิดกฎหมายของยา อาหาร และผลิตภัณฑ์สุขภาพ พ.ศ. 2557-2561- ระบบการจัดการอาหารในโรงเรียน- การกำกับดูแลสื่อและการสื่อสารการตลาดของผลิตภัณฑ์ยาสูบและเครื่องดื่มแอลกอฮอล์- การสร้างความร่วมมือของทุกภาคส่วนเพื่อ “สุขภาพหนึ่งเดียว” ของคนสัตว์-สิ่งแวดล้อม- ข้อเสนอต่อการปฏิรูประบบสุขภาพภายใต้การปฏิรูปประเทศไทย1.2 รับทราบมติสมัชชาสุขภาพแห่งชาติ ครั้งที่ 7 พ.ศ. 2557 ประกอบด้วย 5 ประเด็น ได้แก่- การพัฒนานโยบายสาธารณะเพื่อบูรณาการกลไกคุ้มครองเด็ก เยาวชน และครอบครัวจากปัจจัยเสี่ยง- การพัฒนากระบวนการประเมินและตัดสินใจการใช้เทคโนโลยีด้านสุขภาพ- การกำจัดปัญหาพยาธิใบไม้ตับและมะเร็งท่อน้ำดีในประชาชน- การจัดการสเตอรอยด์ที่คุกคามสุขภาพคนไทย- การจัดทำแผนยุทธศาสตร์สุขภาพโลกของประเทศไทย1.3 ให้หน่วยงานที่เกี่ยวข้องพิจารณาดำเนินการตามมติสมัชชาสุขภาพแห่งชาติดังกล่าวตามอำนาจหน้าที่ตามลำดับความสำคัญเร่งด่วน โดยให้ยึดหลัก ดังนี้- นโยบายของรัฐบาล- กฎหมาย ระเบียบหลักเกณฑ์ และมติคณะรัฐมนตรีที่เกี่ยวข้อง2. คสช. รายงานว่า ตามพระราชบัญญัติสุขภาพแห่งชาติ พ.ศ. 2550 บัญญัติให้ คสช. จัดให้มีสมัชชาสุขภาพแห่งชาติอย่างน้อยปีละหนึ่งครั้งและให้แต่งตั้งคณะกรรมการจัดสมัชชาสุขภาพแห่งชาติขึ้นมาคณะหนึ่งมีหน้าที่จัดการประชุมสมัชขาสุขภาพแห่งชาติ โดยในวันที่ 22 – 23 ธ.ค. 2558 มีการจัดประชุมสมัชชาสุขภาพแห่งชาติครั้งที่ 8 พ.ศ. 2558 ใน 5 เรื่อง สรุปสาระสำคัญ ดังนี้**ประเด็นที่ 1** การสร้างความเข้มแข็งของเครือข่ายองค์กรชาวนา **หน่วยงานที่เกี่ยวข้อง** คณะกรรมการนโยบายบริหารจัดการข้าว และคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ**การดำเนินการ** ปรับปรุงโครงสร้างคณะกรรมการเน้นการมีส่วนร่วมจากเครือข่ายที่เกี่ยวข้องกับชาวนา โดยมีผู้แทนสภาเกษตรกรแห่งชาติ ผู้แทนสหพันธ์สมาคมชาวนาไทย และองค์กรของชาวนาอื่น ๆ เข้าร่วมเป็นคณะกรรมการ**ประเด็นที่ 2** การจัดการปัญหาหมอกควันที่มีผลกระทบต่อสุขภาพ **การดำเนินการ** 1) แต่งตั้งคณะกรรมการประสานความร่วมมือสนับสนุนการจัดการปัญหาหมอกควันและไฟป่าอย่างยั่งยืน 2) แต่งตั้งคณะทำงานขับเคลื่อนพลังชุมชนแก้ไขปัญหา **หน่วยงานที่เกี่ยวข้อง** ทส.3)สนับสนุนองค์กรปกครองส่วนท้องถิ่น ให้มีการจัดทำกฎหมายหรือข้อบัญญัติของท้องถิ่นเพื่อให้เกิดระบบบริหารจัดการและการป้องกันปัญหาหมอกควันและไฟป่าในพื้นที่ **หน่วยงานที่เกี่ยวข้อง** มท. โดยกรมส่งเสริมการปกครองท้องถิ่น4)ปรับปรุงระบบงบประมาณและระบบการตรวจสอบงบประมาณที่เอื้อต่อการแก้ไขปัญหาหมอกควันและไฟป่า **หน่วยงานที่เกี่ยวข้อง** มท. ทส. สงป. สำนักงานการตรวจเงินแผ่นดิน**ประเด็นที่ 3** การพัฒนาระบบบริหารการสุขภาพอย่างมีส่วนร่วม**การดำเนินการ** 1) จัดตั้งคณะกรรมการระดับชาติจัดทำแผนยุทธศาสตร์ระบบบริการสุขภาพเขตเมือง ให้แล้วเสร็จภายใน 6 เดือน2) สนับสนุนคณะกรรมการระดับชาติจัดทำแผนยุทธศาสตร์ระบบบริการสุขภาพเขตเมือง ที่มุ่งเน้นบริการปฐมภูมิ **หน่วยงานที่เกี่ยวข้อง** สธ. โดยสำนักนโยบายและยุทธศาสตร์3) สนับสนุนการดำเนินงานการวิจัยและพัฒนาระบบสุขภาพเขตเมืองอย่างเป็นระบบ **หน่วยงานที่เกี่ยวข้อง** สวรส.4) สนับสนุนให้มีการศึกษากลไกด้านการเงินการคลังสุขภาพเพื่อสนับสนุนระบบบริการสุขภาพเขตเมือง **หน่วยงานที่เกี่ยวข้อง** สธ.**ประเด็นที่ 4** การลดการบริโภคเกลือและโซเดียมเพื่อลดโรคไม่ติดต่อ (NCDs) **การดำเนินการ** 1) จัดตั้งกลไกการดำเนินงานระดับชาติขับเคลื่อนยุทธศาสตร์การลดบริโภคเกลือและโซเดียมในประเทศไทยโดยกำหนดให้เป็นวาระแห่งชาติ2) จัดทำยุทธศาสตร์การลดการบริโภคเกลือและโซเดียมในประเทศไทย ให้แล้วเสร็จภายในปีงบประมาณ 2559 **หน่วยงานที่เกี่ยวข้อง** สธ. โดยกรมควบคุมโรค3) ปรับปรุงหลักสูตรการเรียนการสอนส่งเสริมความตระหนักเกี่ยวกับการลดการบริโภคเกลือและโซเดียม **หน่วยงานที่เกี่ยวข้อง** ศธ.4) ศึกษาวิจัยนวัตกรรมที่เกี่ยวข้องกับการลดเกลือและโซเดียมในอาหาร รวมถึงการจัดหาสารทดแทนเกลือ **หน่วยงานที่เกี่ยวข้อง** สวรส.**ประเด็นที่ 5** วิกฤติการณ์เชื้อแบคทีเรียดื้อยาและการจัดการปัญหาแบบบูรณาการ **การดำเนินการ** 1) เสนอคณะรัฐมนตรีผ่านคณะกรรมการสุขภาพแห่งชาติเพื่อพิจารณาอนุมัติให้การจัดการปัญหาแบคทีเรียดื้อยาเป็นวาระแห่งชาติ **หน่วยงานที่เกี่ยวข้อง** สธ. กษ.2) ดำเนินการให้มีกลไกกลางระดับชาติการปัญหาวิกฤติการณ์แบคทีเรียทำหน้าที่3) บูรณาการแผนการจัดการแบคทีเรียดื้อยาของประเทศไทยอย่างต่อเนื่องให้แล้วเสร็จภายใน 1ปี4) จัดให้มีศูนย์ข้อมูลกลางจัดการปัญหาแบคทีเรียดื้อยา **หน่วยงานที่เกี่ยวข้อง** สธ. กษ. ศธ.5) ปรับปรุงกฎหมายและกฎระเบียบที่เกี่ยวข้องเพื่อรองรับกาจัดการวิกฤติการณ์แบคทีเรียดื้อยา **หน่วยงานที่เกี่ยวข้อง** สธ. กษ.6) สนับสนุนการร่วมกันสร้างความตระหนักรู้และความเข้มแข็งแก่ภาคประชาชนและเกษตรกร **หน่วยงานที่เกี่ยวข้อง** สธ.7) พัฒนาหลักสูตรหรือการจัดการเรียนการสอนเรื่องสุขอนามัย การป้องกันและส่งเสริมสุขภาพ **หน่วยงานที่เกี่ยวข้อง** ศธ.8) กำหนดวาระสำคัญของการวิจัยและพัฒนาที่เกี่ยวข้องกับการจัดการเชื้อแบคทีเรียดื้อยา**หน่วยงานที่เกี่ยวข้อง** สวรส.9) พัฒนาระบบงานในสถานพยาบาลและภาคเกษตรกรรมเพื่อสนับสนุนการจัดการปัญหาเชื้อแบคทีเรียดื้อยา **หน่วยงานที่เกี่ยวข้อง** สธ. กษ.โดยที่ประชุมมีมติให้ทุกภาคส่วนในสังคม และประชาชนทุกภาคส่วนร่วมกันขับเคลื่อนมติสมัชชาสุขภาพแห่งชาติให้เกิดการปฏิบัติอย่างเป็นรูปธรรม และให้มีการติดตามผลการดำเนินการมาเสนอต่อ สช. ในคราวต่อ ๆ ไป3. ในการประชุม คสช. ครั้งที่ 1/2559 ที่ประชุมมีมติเห็นชอบให้เสนอมติ คสช. ครั้งที่ 8 พ.ศ. 2558 ต่อ ครม.เพื่อรับทราบและมอบหมายให้หน่วยงานที่เกี่ยวข้องรับไปพิจารณาดำเนินการตามมติที่เกี่ยวข้องต่อไปความเห็นของ กษ.กษ. พิจารณาแล้วเห็นว่ามติสมัชชาสุขภาพแห่งชาติ ครั้งที่ 8 พ.ศ. 2558 มุ่งเน้นให้เกิดกระบวนการให้ประชาชนและหน่วยงานของรัฐที่เกี่ยวข้องได้บูรณาการการปฏิบัติงานเพื่อไปสู่การสร้างสุขภาพและความมีสุขภาพของประชาชนอย่างยั่งยืน ซึ่งมีความสอดคล้องกับยุทธศาสตร์ชาติระยะ 20 ปี (พ.ศ. 2560 – 2579) และร่างแผนพัฒนาการเกษตรในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560 – 2564) จึงเห็นด้วยในหลักการกับมติสมัชชาสุขภาพแห่งชาติ ครั้งที่ 8 พ.ศ. 2558**มติ. ครม. :** รับทราบมติสมัชชาสุขภาพแห่งชาติ ครั้งที่ 8 พ.ศ. 2558 และมอบหมายหน่วยงานที่เกี่ยวข้องรับไปพิจารณาดำเนินการตามความเหมาะสมตามอำนาจหน้าที่โดยให้อยู่ในกรอบของกฎหมายและมติคณะรัฐมนตรีที่เกี่ยวข้องต่อไป | **หน่วยงานที่รับผิดชอบ** : คสช./กษ. (สป.กษ.)**ประโยชน์ที่ได้รับ :** เพื่อทราบและมอบหมายให้หน่วยงานที่เกี่ยวข้องรับไปพิจารณาดำเนินการตามมติที่เกี่ยวข้องต่อไป**กำหนดรายงานผลการปฏิบัติเพื่อเสนอ ครม. :** - |